নানা পাখির মধ্যে নীলকণ্ঠ পাখিরও দেখা মেলে। হলং নদীপাড়ের বনবাংলোর সামনে জলাশয়ের ধারের সল্টলিকে নুন খেতে আসে বন্যজন্তুরা। মাদারিহাটে জলদাপাড়া ও হলং, এই দুই জায়গায় রয়েছে বনবাংলো।এর মধ্য হলং বনবাংলোটি বেশ রোমাঞ্চকর। যাঁরা হলং বনবাংলোতে থাকবেন তাঁরা এলিফান্ট রাইডের সুযোগ পাবেন সবার আগে। তার পর সুযোগ আসে মাদারিহাটের জলদাপাড়ার বনবাংলোতে থাকা ট্যুরিস্টদের। প্রতি দিন ভোর ৬টায় হলং বনবাংলো থেকে হাতি সাফারি বড়ই রোমাঞ্চকর। এই সাফারিতে বন্যপ্রাণী দেখার সুযোগ সবচেয়ে বেশি। মাদারিহাটের জলদাপাড়া থেকে জিপসিতে জঙ্গলভ্রমণের সুযোগ আছে।